CELEX: 31999D0554
Language: el
Date: 1999-07-19 00:00:00
Title: 1999/554/ΕΚ: Απόφαση της Επιτροπής της 19ης Ιουλίου 1999 για τον καθορισμό των οικολογικών κριτηρίων απονομής του κοινοτικού οικολογικού σήματος στο φωτοαντιγραφικό χαρτί [κοινοποιηθείσα υπό τον αριθμό Ε(1999) 2144] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0554

1999/554/ΕΚ: Απόφαση της Επιτροπής της 19ης Ιουλίου 1999 για τον καθορισμό των οικολογικών κριτηρίων απονομής του κοινοτικού οικολογικού σήματος στο φωτοαντιγραφικό χαρτί [κοινοποιηθείσα υπό τον αριθμό Ε(1999) 2144] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 210 της 10/08/1999 σ. 0016 - 0021

ΑΠΟΦΑΣΗ ΤΗΣ ΕΠΙΤΡΟΠΗΣτης 19ης Ιουλίου 1999για τον καθορισμό των οικολογικών κριτηρίων απονομής του κοινοτικού οικολογικού σήματος στο φωτοαντιγραφικό χαρτί[κοινοποιηθείσα υπό τον αριθμό Ε(1999) 2144](Κείμενο που παρουσιάζει ενδιαφέρον για τον ΕΟΧ)(1999/554/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, για το κοινοτικό σύστημα απονομής οικολογικού σήματο(1), και, ιδίως, το άρθρο 5 παράγραφος 1 δεύτερο εδάφιο,Εκτιμώντας:(1) ότι, το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92, προβλέπει ότι οι προϋποθέσεις για την απονομή του κοινοτικού οικολογικού σήματος καθορίζονται κατά κατηγορία προϊόντων·(2) ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις του εκάστοτε προϊόντος αξιολογούνται σε σχέση με τα ειδικά κριτήρια που καθορίζονται για τις διάφορες κατηγορίες προϊόντων·(3) ότι, με την απόφαση 96/467/ΕΟΚ(2), η Επιτροπή καθόρισε οικολογικά κριτήρια απονομής του κοινοτικού οικολογικού σήματος για το φωτοαντιγραφικό χαρτί, τα οποία, σύμφωνα με το άρθρο 3 της απόφασης αυτής, ισχύουν έως τις 16 Ιουλίου 1999·(4) ότι ο ορισμός της κατηγορίας προϊόντων και τα οικολογικά κριτήρια που καθορίστηκαν με την απόφαση 96/467/ΕΟΚ, είναι σκόπιμο να αναθεωρηθούν, ώστε να αντικατοπτρίζουν τις εξελίξεις που έχουν σημειωθεί στην αγορά·(5) ότι είναι σκόπιμο να εκδοθεί νέα απόφαση για τον καθορισμό των ειδικών κριτηρίων για τη συγκεκριμένη κατηγορία προϊόντων, τα οποία θα ισχύουν κατά την τριετία μετά τη λήξη της περιόδου ισχύος των προηγούμενων κριτηρίων·(6) ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερόμενων στο πλαίσιο ενός γνωμοδοτικού σώματος·(7) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ως κατηγορία προϊόντων "φωτοαντιγραφικό χαρτί" (εφεξής καλούμενη "κατηγορία προϊόντων") νοούνται τα: "Φύλλα ή ρόλοι χαρτιού σε διάφορες διαστάσεις, χωρίς εκτύπωση, που χρησιμοποιούνται σε φωτοτυπικά μηχανήματα, μηχανήματα τηλεομοιοτυπίας (φαξ) ή σε εκτυπωτές υπολογιστών. Εξαιρούνται το θερμοευαίσθητο και το αυτοαντιγραφικό χαρτί."Άρθρο 2Οι οικολογικές επιδόσεις της κατηγορίας προϊόντων που ορίζεται στο άρθρο 1, αξιολογούνται σε σχέση με τα ειδικά οικολογικά κριτήρια που καθορίζονται στο παράρτημα.Άρθρο 3Ο ορισμός της κατηγορίας προϊόντων και τα σχετικά ειδικά κριτήρια ισχύουν για την περίοδο από 17ης Ιουλίου 1999 έως 1ης Ιουλίου 2002. Εάν, ωστόσο, την 1η Ιουλίου 2002, δεν έχει εκδοθεί ακόμη νέα απόφαση για τον καθορισμό των οικολογικών κριτηρίων για τη συγκεκριμένη κατηγορία προϊόντων, η ανωτέρω περίοδος ισχύος θα λήξει είτε την 1η Ιουλίου 2003 είτε την ημερομηνία έκδοσης της νέας απόφασης, ανάλογα με το ποια από τις δύο ημερομηνίες θα είναι προγενέστερη.Άρθρο 4Για διοικητικούς σκοπούς, αυτή η κατηγορία προϊόντων λαμβάνει τον κωδικό αριθμό "011".Άρθρο 5Η παρούσα απόφαση απευθύνεται στα κράτη μέλη.Βρυξέλλες, 19 Ιουλίου 1999.Για την ΕπιτροπήRitt BJERREGAARDΜέλος της Επιτροπής(1) ΕΕ L 99 της 11.4.1992, σ. 1.(2) ΕΕ L 192 της 2.8.1996, σ. 29.ΠΑΡΑΡΤΗΜΑΓια να απονεμηθεί οικολογικό σήμα σε προϊόντα που καλύπτονται από τον ορισμό του άρθρου 1, αυτά πρέπει να πληρούν τα κριτήρια του παρόντος παραρτήματος, με διεξαγωγή δοκιμών μετά την υποβολή των σχετικών αιτήσεων, όπως υποδεικνύεται στα κριτήρια. Επιτρέπεται η χρήση άλλων μεθόδων δοκιμής, κατά περίπτωση, εφόσον αναγνωρίζονται ως ισοδύναμες από τον αρμόδιο φορέα που κρίνει τις αιτήσεις. Όπου δεν προβλέπονται δοκιμές ή αναφέρεται ότι οι προβλεπόμενες δοκιμές προορίζονται για εξακριβώσεις ή ελέγχους, οι αρμόδιοι φορείς θα πρέπει να στηρίζονται σε δηλώσεις και έγγραφα που καταθέτουν οι αιτούντες ή/και σε ανεξάρτητες εξακριβώσεις, ανάλογα με την περίπτωση.Κατά την αξιολόγηση των αιτήσεων και τον έλεγχο της τήρησης των κριτηρίων του παρόντος παραρτήματος, οι αρμόδιοι φορείς συνίσταται να λαμβάνουν υπόψη την εφαρμογή αναγνωρισμένων συστημάτων οικολογικής διαχείρισης, όπως το EMAS ή το πρότυπο ISO 14001 (σημείωση:δεν απαιτείται η εφαρμογή τέτοιων διαχειριστικών συστημάτων.)Με τα κριτήρια αυτά επιδιώκεται να προωθηθούν ιδίως:- ο περιορισμός των απορρίψεων στα ύδατα ορισμένων τοξικών ή άλλου είδους ρυπογόνων ουσιών,- ο περιορισμός των ζημιών ή των κινδύνων για το περιβάλλον που συνδέονται με τη χρήση ενέργειας (πλανητική αύξηση της θερμοκρασίας, οξίνιση, καταστροφή του όζοντος, εξάντληση των μη ανανεώσιμων ενεργειακών πόρων) με τη μείωση της κατανάλωσης ενέργειας και των συνακόλουθων ατμοσφαιρικών εκπομπών,- ο περιορισμός των ζημιών ή των κινδύνων για το περιβάλλον που συνδέονται με τη χρήση επικίνδυνων χημικών ουσιών,- η εφαρμογή των αρχών της αειφορίας στη διαχείριση, ώστε να προστατεύονται τα δάση.Τα κριτήρια καθορίζονται σε επίπεδο τέτοιο, ώστε να ενθαρρύνει την επισήμανση του χαρτιού που κατασκευάζεται από ανακυκλωμένες ίνες, παρθένες ίνες ή μείγματα των δύο, λαμβανόμενα με τεχνολογίες που αντικατοπτρίζουν τα αυστηρότερα περιβαλλοντικά πρότυπα.ΟΙΚΟΛΟΓΙΚΑ ΚΡΙΤΗΡΙΑ1. Εκπομπές στα ύδαταΟι συνολικές απορρίψεις στα ύδατα, μετά από επεξεργασία των λυμάτων (εντός ή εκτός των εγκαταστάσεων παραγωγής, αδιακρίτως), που συνδέονται με το προϊόν χαρτοποιίας, υπολογίζονται ως το άθροισμα των απορρίψεων από τα στάδια της παραγωγής του χαρτοπολτού και του χαρτιού και δεν πρέπει να υπερβαίνουν:- τα 30 kg χημικώς απαιτούμενου οξυγόνου (COD) ανά τόνο παραγόμενου χαρτιού.Το COD μετριέται σύμφωνα με το πρότυπο ISO 6060 ή ισοδύναμα πρότυπα,- τα 0,30 kg προσροφήσιμων οργανοαλογονούχων ενώσεων (ΑΟΧ, ως Cl) ανά τόνο παραγόμενου χαρτιού. Η ποσότητα ΑΟΧ (ως Cl) που απορρίπτεται από κάθε βιομηχανική μονάδα παραγωγής χαρτοπολτού, δεν πρέπει να υπερβαίνει τα 0,50 kg ανά τόνο ξηρανθέντος στον αέρα χαρτοπολτού.Οι ΑΟΧ μετριούνται σύμφωνα με το πρότυπο ISO 9562 ή ισοδύναμα πρότυπα. Στις περιπτώσεις όπου δεν χρησιμοποιούνται χλωριούχα λευκαντικά, δεν απαιτούνται μετρήσεις.Θα πρέπει να παρέχονται στοιχεία σχετικά με την κατανάλωση νερού ανά τόνο παραγόμενου χαρτοπολτού και χαρτιού στα διάφορα στάδια της διεργασίας παραγωγής (σημείωση:τα στοιχεία αυτά είναι απαραίτητα για την αξτολόγηση των υπολογισμών των φορτίων και των συγκεντρώσεων των λυμάτων).2. Ατμοσφαιρικές εκπομπέςΟι συνολικές εκπομπές στον ατμοσφαιρικό αέρα, που συνδέονται με το προϊόν χαρτοποιίας, υπολογίζονται ως το άθροισμα των εκπομπών από τα στάδια της παραγωγής του χαρτοπολτού και του χαρτιού και δεν πρέπει να υπερβαίνουν:- το 1,5 kg θειούχων ενώσεων (ως S) ανά τόνο παραγόμενου χαρτιού. Οι εκπομπές από την παραγωγή ηλεκτρισμού δεν συνυπολογίζονται,- τα 3,0 kg οξειδίων του αζίοτου (NOx ως ισοδύναμα NO2) ανά τόνο παραγόμενου χαρτιού. Οι εκπομπές από την παραγωγή ηλεκτρισμού δεν συνυπολογίζονται,- τα 1500 kg διοξειδίου του άνθρακα από μη ανανεώσιμες πηγές ενέργειας, συμπεριλαμβανομένων των εκπομπών από την παραγωγή ηλεκτρισμού (εντός ή εκτός των εγκαταστάσεων παραγωγής, αδιακρίτως).3. Χρήση ενέργειαςΗ συνολική κατανάλωση ενέργειας, που συνδέεται με το προϊόν χαρτοποιίας, υπολογίζεται ως το άθροισμα της ενέργειας που χρησιμοποιείται στα στάδια της παραγωγής του χαρτοπολτού και του χαρτιού και δεν πρέπει να υπερβαίνει:- τα 26 G joule καταναλωνόμενης θερμικής ενέργειας ανά τόνο παραγόμενου χαρτιού,- τα 7 G joule (1940 kWh) ηλεκτρικής ενέργειας ανά τόνο παραγόμενου χαρτιού.Οι αιτούντες πρέπει να υπολογίζουν όλες τις εισροές ενέργειας, υποδιαιρούμενες σε θερμότητα/καύσιμα και ηλεκτρική ενέργεια που καταναλώνονται κατά την παραγωγή χαρτοπολτού και χαρτιού, συμπεριλαμβανομένης της ενέργειας που καταναλώνεται κατά την απομελάνωση των απορριμμάτων χαρτιού για την παραγωγή ανακυκλωμένου χαρτιού.Η συνολική θερμική ενέργεια περιλαμβάνει όλα τα καύσιμα από αγορά πλην εκείνων που χρησιμοποιούνται για την εσωτερική παραγωγή ηλεκτρισμού. Περιλαμβάνει επίσης τη θερμική ενέργεια που ανακτάται με καύση των υγρών της παραγωγής (απόνερα) και των αποβλήτων από τις διεργασίες της βιομηχανικής μονάδας (π.χ. απορρίμματα ξύλου, πριονίδι, υγρά της παραγωγής, άχρηστα χαρτιά, αποκόμματα χαρτοποιίας) καθώς και τη θερμότητα που ανακτάται από την εσωτερική παραγωγή ηλεκτρισμού - εντούτοις, στον υπολογισμό της συνολικής θερμικής ενέργειας, οι αιτούντες οφείλουν να συνυπολογίζουν μόνο το 80 % της θερμικής ενέργειας από τις εν λόγω πηγές.Ως "ηλεκτρική ενέργεια" νοείται ο καθαρός εισερχόμενος ηλεκτρισμός από το δίκτυο ηλεκτροδότησης και από την εσωτερική ηλεκτροπαραγωγή, μετρούμενος σε ηλεκτρική ισχύ. Η ηλεκτρική ενέργεια που χρησιμοποτείται για την επεξεργασία των λυμάτων δεν πρέπει να συνυπολογίζεται.4. Ίνες - αειφόρος διαχείριση των δασμώνΟι ίνες μπορούν να είναι από ξύλο, ανακυκλωμένες ή από άλλα υλικά.Στην περίπτωση των παρθένων ινών ξύλου, οι επιχειρήσεις που έχουν αναλάβει τη διαχείριση των πηγών προέλευσης των ινών, εφαρμόζουν γενικές αρχές και μέτρα που αποσκοπούν στην αειφόρο διαχείριση των δασών. Προς απόδειξη, πρέπει να υποβάλλεται από τις εν λόγω επιχειρήσεις ή/και από τη βιομηχανική μονάδα πολτοποιίας έγγραφο τύπου δήλωσης, καταστατικού χάρτη, κώδικα δεοντολογίας, πιστοποιητικού ή αναφοράς.Στην Ευρώπη, οι γενικές αρχές και τα μέτρα που προαναφέρονται, αντιστοιχούν στα οριζόμενα στις πανευρωπαϊκές κατευθυντήριες γραμμές επιχειρησιακού επιπέδου για την αειφόρο διαχείριση των δασών, που εγκρίθηκαν από την υπουργική διάσκεψη της Λισσαβόνας για την προστασία των δασών της Ευρώπης (2 έως 4 Ιουνίου 1998). Εκτός Ευρώπης, αντιστοιχούν στις δασικές γενικές αρχές της διάσκεψης των Ηνωμένων Εθνών για το περιβάλλον και την ανάπτυξη UNCED (Rio de Janeiro, Ιούνιος του 1992) και, όπου έχουν εφαρμογή, στα κριτήρια ή κατευθυντήριες γραμμές για την αειφόρο διαχείριση των δασών που έχουν εγκριθεί στο πλαίσιο των αντίστοιχων διεθνών και περιφερειακών πρωτοβουλιών (ΙΤΤΟ, Montreal Process, Tarapoto Process, πρωτοβουλία Dry-Zone Africa των UΝΕΡ/FAO).5. Επικίνδυνες χημικές ουσίεςΔεν πρέπει να χρησιμοποιείται αέριο χλώριο ως λευκαντικό. Η απαίτηση αυτή δεν ισχύει για το αέριο χλώριο που προέρχεται από την παραγωγή και τη χρήση διοξειδίου του χλωρίου. (Σημείωση:αν και η απαίτηση αυτή έχει εφαρμογή και στη λεύκανση των ανακυκλωμένων ινών, η ενδεχόμενη λεύκανση των ινών με αέριο χλώριο κατά τον προηγούμενο κύκλο ζωής τους, είναι αποδεικτή.)Για την παραγωγή του χαρτιού δεν πρέπει να προστίθενται σε αναλογία μεγαλύτερη από 0,1 % κατά βάρος χαρτιού, χημικές ουσίες που ταξινομούνται ως επικίνδυνες για το περιβάλλον και συνοδεύονται από τις φράσεις κινδύνου RSO και R53 σύμφωνα με την οδηγία 67/548/ΕΟΚ του Συμβουλίου(1), όπως τροποποιήθηκε τελευταία από την οδηγία 98/98/ΕΚ της Επιτροπής(2).6. Διαχείριση των αποβλήτωνΌλοι οι παραγωγοί χαρτοπολτού και φωτοαντιγραφικού χαρτιού διαθέτουν σύστημα διάθεσης των αποβλήτων(3) και των υπολειμμάτων από τις εγκαταστάσεις παραγωγής. Το σύστημα αυτό πρέπει να τεκμηριώνεται ή να περιγράφεται λεπτομερώς στην αίτηση, με στοιχεία για τα ακόλουθα σημεία τουλάχιστον:- τις διεργασίες διαχωρισμού και χρησιμοποίησης των ανακυκλώσιμων υλικών από το ρεύμα των αποβλήτων,- τις διεργασίες ανάκτησης υλικών για άλλες χρήσεις, όπως καύση για την παραγωγή ατμού διεργασιών ή χρήση στη γεωργία,- τις διεργασίες διάθεσης των επικίνδυνων αποβλήτων(4).ΚΑΤΑΛΛΗΛΟΤΗΤΑ ΠΡΟΣ ΧΡΗΣΗΤο προϊόν θα πρέπει να είναι κατάλληλο προς χρήση.ΕΝΗΜΕΡΩΣΗ ΤΟΥ ΚΑΤΑΝΑΛΩΤΗΣτη στοιχειώδη και στην εξωτερική συσκευασία του προϊόντος, πρέπει να αναγράφονται οι ακόλουθες πληροφορίες: "Το προϊόν αυτό μπορεί να φέρει το κοινοτικό οικολογικό σήμα, επειδή ανταποκρίνεται σε απαιτήσεις που, μεταξύ άλλων, περιορίζουν τις εκπομπές στα ύδατα (COD, ΑΟΧ) και στον ατμοσφαιρικό αέρα (S, NOx CO2) την κατανάλωση ενέργειας και τη χρήση ορυκτών καυσίμων.Συνιστάται η συλλογή του μεταχειρισμένου χαρτιού για ανακύκλωση."Επιπλέον, ο κατασκευαστής μπορεί επίσης να δηλώνει την ελάχιστη εκατοστιαία αναλογία ανακυκλωμένων ινών.(1) ΕΕ L 196 της 16.8.1967, σ. 1.(2) ΕΕ L 355 της 30.12.1998, σ. 1.(3) Όπως αυτά ορίζονται από την αρμόδια για τις νομοθετικές ρυθμίσεις αρχή του τόπου της παραγωγής του χαρτοπολτού και χαρτιού.(4) Όπως αυτά ορίζονται από την αρμόδια για τις νομοθετικές ρυθμίσεις αρχή του τόπου της παραγωγής του χαρτοπολτού και χαρτιού.Τεχνικό προσάρτημαΟΡΙΣΜΟΙ, ΑΠΑΙΤΟΥΜΕΝΕΣ ΔΟΚΙΜΕΣ ΚΑΙ ΤΕΚΜΗΡΙΩΣΗΓια όλες τις παραμέτρους εκπομπώνΗ περίοδος των μετρήσεων ή των ισοζυγίων μάζας πρέπει να βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι μετρήσεις πρέπει να βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι μετρήσεις πρέπει να είναι αντιπροσωπευτικές του αντίστοιχου προγράμματος μετρήσεων.Εάν για την παραγωγή ενός προϊόντος χρησιμοποιούνται διαφορετικές ποιότητες χαρτοπολτού, οι τιμές των εκπομπών από την παραγωγή χαρτοπολτού πρέπει να υπολογίζονται ως σταθμισμένοι μέσοι όροι όλων των χρησιμοποιούμενων χαρτοπολτών. Οι συνολικές εκπομπές πρέπει να υπολογίζονται με πρόσθεση των εκπομπών από την παραγωγή του χαρτοπολτού στις εκπομπές από την παραγωγή του φωτοαντιγραφικού χαρτιού.Οι μετρήσεις εκτελούνται από διαπιστευμένα εργαστήρια ή ανεξάρτητα ινστιτούτα δοκιμών σύμφωνα με το πρότυπο ΕΝ45001. Για, τις αναλύσεις των απορρίψεων μπορούν ωστόσο να εγκρίνονται τα εργαστήρια των κατασκευαστών χαρτοπολτού ή χαρτιού, εφόσον πληρούν οποιαδήποτε από τις ακόλουθες προϋποθέσεις:- οι αρμόδιες για, τις νομοθετικές ρυθμίσεις αρχές δέχονται τις σχετικές δειγματοληψίες και μετρήσεις που εκτελεί το εκάστοτε εργαστήριο, ή- ο κατασκευαστής εφαρμόζει σύστημα ποιότητας που περιλοιμβάνει έλεγχο της δειγματοληψίας και της ανάλυσης και έχει πιστοποιηθεί σύμφωνα με το πρότυπο ISO 9001 ή ISO 9002, ή- πρόκειται για επίσημο εργαστήριο εγκεκριμένο για, ΟΕΠ (ορθή εργαστηριακή πρακτική).Οι εκπομπές στα ύδατα μετριούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στο εργοστάσιο είτε σε δημόσια μονάδα καθαρισμού.ΑΟΧΟι ΑΟΧ μετριούνται στις διεργασίες όπου χρησιμοποιούνται ενώσεις του χλωρίου για τη λεύκανση του χαρτοπολτού. Αυτό σημαίνει ότι δεν χρειάζεται μέτρηση των ΑΟΧ:- στα λύματα της μη ολοκληρωμένης χαρτοποιίας,- στα λύματα της παραγωγής χαρτοπολτού χωρίς λεύκανση,- εφόσον η λεύκανση επιτυγχάνεται με ουσίες χωρίς χλώριο.Οξείδια του θείου και του αζώτουΟι αιτούντες καταθέτουν ισοζύγιο των ατμοσφαιρικών εκπομπών οξειδίων του θείου και του αζώτου. Στο ισοζύγιο αυτό πρέπει να συνυπολογίζονται όλες οι σχετικές ποσότητες που εκλύονται κατά την παραγωγή χαρτοπολτού και χαρτιού, με εξαίρεση τις εκπομπές από την παραγωγή ηλεκτρισμού. Οι μετρήσεις πρέπει να καλύπτουν τους λέβητες ανάκτησης, τις ασβεστοκαμίνους, τους ατμολέβητες και τις καμίνους διάσπασης για δύσοσμα αέρια, εφόσον υπάρχουν. Πρέπει επίσης να λαμβάνονται υπόψη οι διάχυτες εκπομπές.Διοξείδιο του άνθρακαΟι αιτούντες καταθέτουν ισοζύγιο των ατμοσφαιρικών εκπομπών διοξειδίου του άνθρακα. Στο ισοζύγιο αυτό πρέπει να συνυπολογίζονται όλες οι πηγές τροφοδοσίας με μη ανανεώσιμα καύσιμα κατά την παραγωγή χαρτοπολτού και χαρτιού καθώς και οι εκπομπές από την παραγωγή ηλεκτρισμού (εντός ή εκτός των εγκαταστάσεων παραγωγής, αδιακρίτως). Για τον υπολογισμό των εκπομπών CO2 από τα καύσιμα, χρησιμοποιούνται οι συντελεστές εκπομπής του πίνακα 1.Πίνακας 1Ισοδύναμα CO2 από μη ανανεώσιμα καύσιμα>ΘΕΣΗ ΠΙΝΑΚΑ>Όσον αφορά την ηλεκτρική ενέργεια από το δίκτυο ηλεκτροδότησης, η τιμή του πίνακα χρησιμοποιείται για όλες τις εγκαταστάσεις που λειτουργούν στην Ευρωπαϊκή Ένωση. Για τις εγκαταστάσεις εκτός της Ευρωπαϊκής Ένωσης, οι αιτούντες μπορούν να καταθέτουν έγγραφα που αποδεικνύουν τη μέση τιμή για τον ή τους προμηθευτές τους σε ηλεκτρική ενέργεια και να χρησιμοποιούν αυτή τη μέση τιμή αντί της τιμής του πίνακα.Επικίνδυνες χημικές ενώσειςΟι αιτούντες καταθέτουν δήλωση εκ μέρους κάθε προμηθευτή χαρτοπολτού, με την οποία αυτός βεβαιώνει ότι δεν έχει χρησιμοποιηθεί αέριο χλώριο για τη λεύκανση του πολτού.Οι αιτούντες καταθέτουν κατάλογο των χημικών προϊόντων που χρησιμοποιήθηκαν στην παραγωγή του χαρτιού. Ο κατάλογος αυτός περιλαμβάνει το εμπορικό όνομα του προϊόντος, την περιοχή χρήσης και το όνομα του προμηθευτή. Με τον κατάλογο πρέπει να συνυποβάλλεται δήλωση με το ακόλουθο περιεχόμενο: "Για την παραγωγή του χαρτιού δεν έχει προστεθεί σε αναλογία μεγαλύτερη από 0,1 % κατά βάρος χαρτιού καμία από τις χημικές ουσίες που ταξινομούνται ως επικίνδυνες για το περιβάλλον και συνοδεύονται από τις φράσεις κινδύνου R50 και R53 σύμφωνα με την οδηγία 67/548/ΕΟΚ του Συμβουλίου(1), όπως τροποποιήθηκε τελευταία από την οδηγία 98/98/ΕΚ της Επιτροπής(2)". Η απαίτηση αυτή δεν ισχύει για την παραγωγή χαρτοπολτού.Διαχείριση των αποβλήτωνΟι αιτούντες καταθέτουν έγγραφο, στο οποίο περιγράφουν τις διαδικασίες διάθεσης των αποβλήτων και των υπολειμμάτων από τα διάφορα στάδια της παραγωγής χαρτοπολτού και χαρτιού σύμφωνα με τις απαιτήσεις που αναφέρονται στα προηγούμενα.Καταλληλότητα προς χρήσηΟι αιτούντες καταθέτουν στοιχεία που αποδεικνύουν ότι το προϊόν είναι κατάλληλο προς χρήση. Τα στοιχεία αυτά είναι δυνατόν να περιλαμβάνουν δεδομένα από κατάλληλες μεθόδους δοκιμών ISO ή CEN αλλά και εθνικές ή εσωτερικές διαδικασίες δοκιμών του κατασκευαστή. Με την αίτηση θα πρέπει να συνυποβάλλονται λεπτομερείς πληροφορίες σχετικά με τις διαδικασίες δοκιμών.(1) ΕΕ L 196 της 16.8.1967, σ. 1.(2) ΕΕ L 355 της 30.12.1998, σ. 1.